बहरहाल, हम जैसे बिहारियों के लिए जिनकी मातृभाषा मैथिली, भोजपुरी, मगही वगैरह है, मगर पढ़ने-लिखने, कोट-कचहरी और रोजगार के लिए हिंदी पर आश्रित हैं. इस प्रेस का महत्व इस रूप में है कि इसके बाद बिहार में भी हिंदी स्थापित हो गयी. उससे पहले यहां कैथी लिपी के प्रेस हुआ करते थे. इस प्रेस ने हिंदी को इस तरह स्थापित किया कि आज हमारी अपनी भाषाएं ही अस्तित्व के संकट का मुकाबला कर रही हैं. फिर भी हम मानते हैं कि खगड़ विलास प्रेस हमारी धरोहर है, उस वक्त की जरूरत हिंदी की स्थापना थी. इस प्रेस की स्मृतियों का संरक्षण होना चाहिए और इसके योगदान को याद रखा जाना चाहिए.